CELEX: 32001D0688
Language: el
Date: 2001-08-28 00:00:00
Title: 2001/688/ΕΚ: Απόφαση της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε βελτιωτικά του εδάφους και καλλεργητικά μέσα (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2597]

Avis juridique important

|

32001D0688

2001/688/ΕΚ: Απόφαση της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε βελτιωτικά του εδάφους και καλλεργητικά μέσα (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2597]  

Επίσημη Εφημερίδα αριθ. L 242 της 12/09/2001 σ. 0017 - 0022

Απόφαση της Επιτροπήςτης 28ης Αυγούστου 2001περί καθορισμού οικολογικών κριτηρίων για την απονομή του κοινοτικού οικολογικού σήματος σε βελτιωτικά του εδάφους και καλλεργητικά μέσα[κοινοποιηθείσα υπό τον αριθμό Ε(2001) 2597](Κείμενο που παρουσιάζει ενδιαφέρον για τον ΕΟΧ)(2001/688/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000(1), περί αναθεωρημένου κοινοτικού συστήματος απονομής οικολογικού σήματος, και ιδίως τα άρθρα 3, 4 και 6,Εκτιμώντας τα ακόλουθα:(1) Το άρθρο 3 του κανονισμού (ΕΚ) αριθ. 1980/2000 προβλέπει ότι ένα προϊόν, για να λάβει οικολογικό σήμα, πρέπει να διαθέτει χαρακτηριστικά τέτοια που του επιτρέπουν να συμβάλλει σημαντικά στη βελτίωση οικολογικών παραμέτρων καθοριστικής σημασίας.(2) Το άρθρο 4 του κανονισμού (ΕΚ) αριθ. 1980/2000 προβλέπει ότι καθορίζονται ειδικά κριτήρια οικολογικής σήμανσης ανά κατηγορία προϊόντων.(3) Το άρθρο 4 του κανονισμού (ΕΚ) αριθ. 1980/2000 προβλέπει ότι η επανεξέταση των κριτηρίων οικολογικής σήμανσης καθώς και των απαιτήσεων εκτίμησης και εξακρίβωσης διενεργείται εγκαίρως προτού λήξει η περίοδος ισχύος των κριτηρίων για κάθε κατηγορία προϊόντων και ότι η επανεξέταση καταλήγει σε πρόταση παράτασης, απόσυρσης ή αναθεώρησης.(4) Στην απόφαση 98/488/ΕΚ(2) η Επιτροπή καθόρισε οικολογικά κριτήρια για την απονομή του κοινοτικού οικολογικού σήματος σε βελτιωτικά του εδάφους, κριτήρια τα οποία, σύμφωνα με το άρθρο 3 της ίδιας απόφασης, όπως τροποποιήθηκε με την απόφαση 2001/157/ΕΚ της Επιτροπής(3), παύουν να ισχύουν στις 30 Σεπτεμβρίου 2002.(5) Ενδείκνυται να αναθεωρηθεί ο ορισμός της κατηγορίας προϊόντων και των οικολογικών κριτηρίων που καθορίζονταν με την απόφαση 98/488/ΕΚ, έτσι ώστε να ληφθούν υπόψη οι εξελίξεις της αγοράς.(6) Ενδείκνυται η έκδοση νέας απόφασης της Επιτροπής περί καθορισμού ειδικών οικολογικών κριτηρίων για την υπόψη κατηγορία προϊόντων, τα οποία θα ισχύσουν για περίοδο πέντε ετών.(7) Για χρονικό διάστημα που δεν θα υπερβαίνει τους δώδεκα μήνες, ενδείκνυται να ισχύουν τα νέα κριτήρια που καθορίζονται στην παρούσα απόφαση παράλληλα με τα κριτήρια που προβλέπονταν στην απόφαση 98/488/ΕΚ, ώστε να δοθεί χρόνος στις εταιρείες των οποίων τα προϊόντα απέκτησαν το οικολογικό σήμα προτού εκδοθεί η παρούσα νέα απόφαση, να προσαρμόσουν τα προϊόντα τους προς τα νέα κριτήρια.(8) Τα μέτρα που προβλέπονται στην παρούσα απόφαση αναπτύχθηκαν και υιοθετήθηκαν σύμφωνα με τις διαδικασίες καθορισμού των κριτηρίων οικολογικής σήμανσης που προβλέπονται στο άρθρο 6 του κανονισμού (ΕΚ) αριθ. 1980/2000.(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η κατηγορία προϊόντων "βελτιωτικά του εδάφους και καλλιεργητικά μέσα" (στο εξής "κατηγορία προϊόντων") περιλαμβάνει:- βελτιωτικά του εδάφους: υλικά τα οποία προορίζονται να προστεθούν στο έδαφος in situ για διατήρηση ή βελτίωση των φυσικών του ιδιοτήτων κατά κύριο λόγο και τα οποία ενδέχεται να βελτιώσουν και τις χημικές ή/και βιολογικές του ιδιότητες ή δραστηριότητες.- καλλιεργητικά μέσα: υλικά άλλα πλην του εδάφους in situ, όπου αναπτύσσονται τα φυτά.Άρθρο 2Οι περιβαλλοντικές επιδόσεις της κατηγορίας προϊόντων όπως αυτή ορίζεται στο άρθρο 1 αξιολογούνται με βάση ειδικά οικολογικά κριτήρια που καθορίζονται στο παράρτημα.Άρθρο 3Ο ορισμός της κατηγορίας προϊόντων και τα αντίστοιχα οικολογικά κριτήρια ισχύουν για πέντε χρόνια μετά την ημερομηνία έναρξης εφαρμογής της παρούσας απόφασης.Η ισχύς του ορισμού της κατηγορίας προϊόντων και των κριτηρίων που καθορίστηκαν με την απόφαση 98/488/ΕΚ παρατείνονται κατά δώδεκα μήνες μετά ημερομηνία έναρξης εφαρμογής της παρούσας απόφασης.Άρθρο 4Για διοικητικούς σκοπούς, η εν λόγω κατηγορία χαρακτηρίζεται με τον κωδικό αριθμό "003".Άρθρο 5Η παρούσα απόφαση απευθύνεται στα κράτη μέλη.Βρυξέλλες, 28 Αυγούστου 2001.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) ΕΕ L 219 της 7.8.1998, σ. 39.(3) ΕΕ L 57 της 27.2.2001, σ. 51.ΠΑΡΑΡΤΗΜΑΠΛΑΙΣΙΟΠροκειμένου να κριθούν κατάλληλα για απονομή του οικολογικού σήματος, ένα βελτιωτικό εδάφους ή καλλιεργητικά μέσα (στο εξής "προϊόν" ή "προϊόντα" αντίστοιχα) πρέπει να περιλαμβάνονται στην κατηγορία προϊόντων του άρθρου 1 και να συμμορφώνονται προς τα κριτήρια του παρόντος παραρτήματος, πιστοποιούμενα με δοκιμές που εκτελούνται κατ' αίτηση όπως υποδεικνύεται στα κριτήρια.Κατά περίπτωση, οι δοκιμές διεξάγονται συιιφωνα με τις μεθόδους δοκιμών που έχει αναπτύξει η τεχνική επιτροπή CEN 223 "βελτιωτικά του εδάφους και καλλιεργητικά μέσα".Η δειγματοληψία διεξάγεται σύμφωνα με τις μεθόδους της CEN/TC 223 (ομάδα εργασίας 3), έτσι όπως έχουν προσδιοριστεί και εγκριθεί από την επιτροπή CEN στο πρότυπο ΕΝ 12579 -Βελτιωτικά του εδάφους και καλλιεργητικά μέσα- Δειγματοληψία. Εκεί όπου απαιτούνται δοκιμές ή δειγματοληψία οι οποίες δεν καλύπτονται από τις εν λόγω μεθόδους και τεχνικές δειγματοληψίας, οι αρμόδιοι φορείς που αξιολογούν την αίτηση (στο εξής "οι αρμόδιοι φορείς") υποδεικνύουν μεθόδους ή/και δοκιμές δειγματοληψίας που κρίνουν αποδεκτές.Κατά περίπτωση, μπορούν να χρησιμοποιούνται άλλες μέθοδοι δοκιμών, εφόσον κριθούν ισοδύναμες από τους αρμόδιους φορείς. Όταν δεν αναφέρονται δοκιμές, ή όταν αναφέρονται ως χρησιμοποιούμενες για επαλήθευση ή παρακολούθηση, οι αρμόδιοι φορείς πρέπει, κατά περίπτωση, να στηρίζονται σε δηλώσεις και παραστατικά από πλευράς του αιτούντος ή/και σε ανεξάρτητες επαληθεύσεις.Συνιστάται στους αρμόδιους φορείς να συνεκτιμούν την εφαρμογή αναγνωρισμένων συστημάτων περιβαλλοντικής διαχείρισης (π.χ. EMAS ή ISO 14001) όταν αξιολογούν αιτήσεις και ελέγχουν τη συμμόρφωση προς τα κριτήρια του παρόντος παραρτήματος (Σημείωση: η εφαρμογή τέτοιων συστημάτων διαχείρισης δεν είναι υποχρεωτική.)Τα κριτήρια αποσκοπούν:- σε χρησιμοποίηση ή/και επαναχρησιμοποίηση οργανικής ύλης προερχόμενης από συγκέντρωση ή/και επεξεργασία αποβλήτων, ως συμβολή στην ελαχιστοποίηση των προς τελική διάθεση στερεών αποβλήτων (π.χ. στους χώρους υγειονομικής ταφής),- σε μείωση των περιβαλλοντικών ζημιών και των δυνητικών κινδύνων εξαιτίας βαρέων μετάλλων και επικίνδυνων χημικών ενώσεων που περιέχονται σε βελτιωτικά του εδάφους και καλλιεργητικά μέσα.Τα επίπεδα των κριτηρίων είναι τέτοια ώστε να προάγεται η επισήμανση εκείνων των βελτιωτικών εδάφους και καλλιεργητικών μέσων που επιβαρύνουν λιγότερο το περιβάλλον καθ' όλη τη διάρκεια ζωής του προϊόντος.ΟΙΚΟΛΟΓΙΚΑ ΚΡΙΤΗΡΙΑ1. Οργανικά συστατικάα) Ένα προϊόν τότε μόνο μπορεί να είναι υποψήφιο για απονομή του οικολογικού σήματος εάν η οργανική ύλη που περιέχει προέρχεται από επεξεργασία ή/και επαναχρησιμοποίηση στερεών αποβλήτων [όπως αυτά ορίζονται στην οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων(1), όπως τροποποιήθηκε από την οδηγία 91/156/ΕΟΚ του Συμβουλίου, της 18ης Μαρτίου 1991, για τροποποίηση της οδηγίας 75/442/ΕΟΚ περί των στερεών αποβλήτων(2), και στο παράρτημα Ι της οδηγίας 91/156/ΕΟΚ]. Σημείωση: ως "οργανικά" νοούνται γενικώς υλικά που σχηματίζονται από/με ζώντες οργανισμούς.β) Τα προϊόντα δεν επιτρέπεται να περιέχουν λυματολάσπη.Ο αιτών καταθέτει στον αρμόδιο φορέα αναλυτική σύνθεση του προϊόντος και δήλωση συμμόρφωσης με καθεμιά από τις ανωτέρω απαιτήσεις.2. Μείωση των επικίνδυνων ουσιώνα) Η περιεκτικότητα του τελικού προϊόντος στα παρακάτω στοιχεία πρέπει να είναι χαμηλότερη από τις τιμές του πίνακα, μετρημένες επί ξηρού βάρους:>ΘΕΣΗ ΠΙΝΑΚΑ>Ο αιτών καταθέτει στον αρμόδιο φορέα τις σχετικές εκθέσεις δοκιμών και δήλωση συμμόρφωσης με την εν λόγω απαίτηση.β) Τα προϊόντα δεν πρέπει να περιέχουν φλοιούς που έχουν υποστεί επεξεργασία με φυτοφάρμακα.Ο αιτών καταθέτει στον αρμόδιο φορέα δήλωση συμμόρφωσης με την εν λόγω απαίτηση.3. Φυσικές προσμείξειςΗ περιεκτικότητα του τελικού προϊόντος (με μέγεθος βρόχου  &gt; 2 mm) σε γυαλί, μέταλλο και πλαστικό πρέπει να είναι μικρότερη από 0,5 %, μετρημένη επί ξηρού βάρους.Ο αιτών καταθέτει στον αρμόδιο φορέα τις σχετικές εκθέσεις δοκιμών και δήλωση συμμόρφωσης με την εν λόγω απαίτηση.4. Περιεχόμενο σε θρεπτικά συστατικάα) Η περιεκτικότητα του προϊόντος σε ολικό άζωτο δεν πρέπει να υπερβαίνει ποσοστό 2 % επί ξηρού βάρους, ενώ το Ν ανόργανης προέλευσης δεν πρέπει να υπερβαίνει ποσοστό 20 % του ολικού αζώτου (ή αλλιώς Ν οργανικής προέλευσης = 80 %).β) Όταν το προϊόν εφαρμόζεται στις συνιστώμενες δόσεις, η περιεκτικότητα του σε θρεπτικά συστατικά δεν πρέπει να υπερβαίνει τις παρακάτω τιμές:- 17 g/m2 ολικό άζωτο- 10 g/m2 P2O5- 20 g/m2 K2O.Σημείωση:Η εν λόγω απαίτηση δεν ισχύει για προϊόν από το θρεπτικό περιεχόμενο του οποίου ποσοστό &lt;  10 % διατίθεται για την ανάπτυξη των φυτών κατά την πρώτη εποχή εφαρμογής του προϊόντος. Ως τέτοια προϊόντα θεωρούνται όσα έχουν αναλογία C:N μεγαλύτερη από 30:1 (π.χ. σάπια φύλλα και άχυρα).Ο αιτών καταθέτει στον αρμόδιο φορέα τις σχετικές εκθέσεις δοκιμών και δήλωση συμμόρφωσης με τις εν λόγω απαιτήσεις.5. Επιδόσεις του προϊόντοςα) Τα προϊόντα προσφέρονται σε στερεά μορφή και περιέχουν ξηρά ύλη όχι λιγότερη από 25 % κατά βάρος και οργανική ύλη όχι λιγότερη από 20 % επί ξηρού βάρους (μετρούμενη ως απώλεια μάζας μετά από καύση).β) Τα προϊόντα δεν πρέπει να επηρεάζουν δυσμενώς τη βλάστηση ή τη μετέπειτα ανάπτυξη των φυτών.γ) Τα προϊόντα δεν πρέπει να αναδίδουν αποκρουστική οσμή μετά την εφαρμογή τους στο έδαφος.Ο αιτών καταθέτει στον αρμόδιο φορέα δήλωση συμμόρφωσης με τις εν λόγω απαιτήσεις, μαζί με τις σχετικές εκθέσεις δοκιμών και άλλα παραστατικά.6. Υγεία και ασφάλεια>ΘΕΣΗ ΠΙΝΑΚΑ>Ο αιτών καταθέτει στον αρμόδιο φορέα τις σχετικές εκθέσεις δοκιμών και δήλωση συμμόρφωσης με τις εν λόγω απαιτήσεις.7. Βιώσιμοι σπόροι/πολλαπλασιαστικές μονάδεςΗ περιεκτικότητα του τελικού προϊόντος σε σπόρους ζιζανίων και σε βλαστικά αναπαραγωγικά μέρη επιθετικών ζιζανίων δεν πρέπει να υπερβαίνει τις 2 μονάδες ανά λίτρο.Ο αιτών καταθέτει στον αρμόδιο φορέα δήλωση συμμόρφωσης με τις εν λόγω απαιτήσεις, μαζί με τυχόν σχετικές εκθέσεις δοκιμών ή/και άλλα παραστατικά.8. Επιπλέον κριτήρια που αφορούν ειδικά τα καλλιεργητικά μέσαα) Το οργανικό τμήμα του προϊόντος αποτελείται αποκλειστικά από βελτιωτικά του εδάφους που ανταποκρίνοται στις απαιτήσεις της παρούσας απόφασης. Ανόργανα συστατικά όπως άμμος, πηλός, κ.λπ., μπορούν να προστίθενται για τη βελτίωση των φυσικών και χημικών ιδιοτήτων του προϊόντος.β) Τα προϊόντα δεν επιτρέπεται να περιέχουν τύρφη ή προϊόντα προερχόμενα από τύρφη.γ) Η ηλεκτρική αγωγιμότητα των προϊόντων δεν πρέπει να υπερβαίνει 1,5 dS/m.9. Πληροφορίες που δίδονται μαζί με το προϊόνΤο προϊόν, ανεξαρτήτως εάν πωλείται συσκευασμένο ή χύμα, συνοδεύεται από τις πληροφορίες που απαριθμούνται αμέσως παρακάτω, γραμμένες επάνω στη συσκευασία ή σε συνοδευτικό φυλλάδιο.Γενικές πληροφορίεςα) Επωνυμία και διεύθυνση του φορέα που διακινεί το προϊόν στην αγορά.β) Περιγραφή του προϊόντος ανάλογα με τον τύπο, η οποία θα συνοδεύεται με τις λέξεις "ΒΕΛΤΙΩΤΙΚΟ ΕΔΑΦΟΥΣ" ή "ΚΑΛΛΙΕΡΓΗΤΙΚΑ ΜΕΣΑ".γ) Κωδικός αναγνώρισης παρτίδας.δ) Ποσότητα του βελτιωτικού εδάφους (σε βάρος) ή του καλλιεργητικού μέσου (σε όγκο).ε) Τα κυριότερα υλικά (όσα αντιπροσωπεύουν όγκο  &gt; 5 %) που χρησιμοποιήθηκαν για την παραγωγή του προϊόντος, με διάκριση ανάμεσα σε στερεά αστικά απόβλητα που διαχωρίστηκαν στην πηγή, γεωργικά και δασικά απόβλητα, βιομηχανικά απόβλητα και απόβλητα από εμπορικές δραστηριότητες με προσδιορισμό του κλάδου (π.χ. βιομηχανία τροφίμων, χαρτοβιομηχανία, κ.λπ.).στ) Συνιστώμενες συνθήκες αποθήκευση και συνιστώμενη ημερομηνία λήξεως.ζ) Οδηγίες για ασφαλή χειρισμό και χρήση του προϊόντος.Πληροφορίες σχετικά με τη χρήση του προϊόντοςη) Περιγραφή του σκοπού για τον οποίο προορίζεται το προϊόν, και τυχόν περιορισμοί στη χρήση.θ) Δήλωση σχετικά με την καταλληλότητα του προϊόντος για ειδικές ομάδες φυτών (π.χ. ασβεστόφοβα ή ασβεστόφιλα).ι) Δήλωση σχετικά με το βαθμό σταθερότητας της οργανικής ύλης (σταθερή ή πολύ σταθερή) με βάση εθνικά ή διεθνή πρότυπα.ια) Δήλωση σχετικά με τις συνιστώμενες μεθόδους χρήσεως.Μόνο για βελτιωτικά εδάφουςιβ) Συνιστώμενη δόση εφαρμογής εκφραζόμενη σε χιλιόγραμμα ή λίτρα προϊόντος ανά μονάδα επιφάνειας (m2 ή εκτάριο) ετησίως. Για τη συνιστώμενη δόση εφαρμογής πρέπει να συνεκτιμάται η περιεκτικότητα του βελτιωτικού εδάφους σε θρεπτικά συστατικά και ο βαθμός απορρόφησης αυτών στο έδαφος, ώστε να μην παρατηρείται υπέρβαση του μέγιστου φορτίου θρεπτικών συστατικών ανά m2. Η συνιστώμενη δόση εφαρμογής μπορεί επίσης να δίνει τη δυνατότητα εφαρμογής μεγαλύτερου φορτίου θρεπτικών συστατικών εάν η εφαρμογή δεν επαναλαμβάνεται κάθε χρόνο, π.χ. σε μεγάλες καλλιέργειες, και με την προϋπόθεση ότι το μέσο ετήσιο φορτίο συμμορφώνεται με το προβλεπόμενο μέγιστο για κάθε συστατικό.ιγ) Δυνατότητα απορόφησης N, P2O5 και K2O κατά την πρώτη εποχή εφαρμογής του προϊόντος.Λεπτομερείς πληροφορίες>ΘΕΣΗ ΠΙΝΑΚΑ>n.a.= δεν υπάρχει μέθοδος CEN&gt;ΘΕΣΗ ΠΙΝΑΚΑ&gt;n.a.= δεν υπάρχει μέθοδος CENΟ αιτών καταθέτει στον αρμόδιο φορέα δήλωση συμμόρφωσης με τις εν λόγω απαιτήσεις καθώς και σχετικές εκθέσεις δοκιμών και παραστατικά· καταθέτει επίσης ένα υπόδειγμα της συσκευασίας ή/και του συνοδευτικού φυλλαδίου πληροφοριών.10. Πληροφορίες που πρέπει να περιέχει το οικολογικό σήμαΤο τετραγωνίδιο 2 του οικολογικού σήματος περιέχει το ακόλουθο κείμενο:- συμβάλλει σε περιορισμό της ρύπανσης του εδάφους και των υδάτων- προάγει την αξιοποίηση των οργανικών αποβλήτων- συμβάλλει σε βελτίωση της γονιμότητας του εδάφους (Σημείωση:το τελευταίο αυτό δεδομένο αφορά μόνο τα βελτιωτικά εδάφους και όχι τα καλλιεργητικά μέσα)(1) ΕΕ L 194 της 25.7.1975, σ. 39.(2) ΕΕ L 78 της 26.3.1991, σ. 32.